laion/Wikipedia-Exotic huggingface dataset:
יחסי ארמניה–יפן

יחסי ארמניה–יפן הם היחסים הדיפלומטיים הרשמיים שבין רפובליקת ארמניה לבין יפן. בשנת 1918 הוקמה ארמניה כמדינה עצמאית והיא התקיימה עד לשנת 1920. בין המדינות שמאטות שהכירו במדינה החדשה הייתה יפן ודיאנה אבגר הייתה שגרירת ארמניה ביפן. היחסים שבין ארמניה לבין יפן כוננו באופן רשמי ב-7 בספטמבר 1992, שנה לאחר שארמניה קיבלה את עצמאותה מברית המועצות והפכה מהרפובליקה הסובייטית הסוציאליסטית של ארמניה לרפובליקה קפיטליסטית שמתיימרת להיות מערבית. במקור, יוצגה ארמניה ביפן על ידי שגרירות שהחזיקה בבייג'ינג, בירת הרפובליקה העממית של סין, ויפן יוצגה בארמניה באמצעות השגרירות שהחזיקה במוסקבה, בירת רוסיה. השגרירות הארמנית בטוקיו נפתחה ב-13 ביולי 2010, ובנייתה של השגרירות היפנית בירוואן הסתיימה ב-1 בינואר 2015. השגרירות הארמנית בטוקיו עמדה כפיל לבן (מבחינה דיפלומטית, ניתנו בה שירותים קונסולריים מצומצמים), הוחלט להשמיש אותה ולמנות לה שגריר במהלך שנת 2012. ב-29 ביוני 2017 הודיעו היפנים כי דרישות הוויזה לארמנים על מנת להיכנס לשטח יפן יוקלו, ויהיה ניתן לקבל ויזה בקלות. ב-1 בספטמבר 2017, ביטלה ארמניה את דרישות הוויזה לאזרחי יפן. ארמניה מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה. יפן מיוצגת בארמניה בדרג השגרירות באמצעות שגרירות רשמית שהיא מחזיקה בירוואן, בירת המדינה. Amirkhanyan, M. D., R. K. Karapetyan, and N. H. Hovhannisyan. Hayastan–Chaponia: kʻaghakʻakan, tntesakan, mshakutʻayin ev gitakan haraberutʻyunner / アルメニア・日本: 政治・経済・文化・科学的な交流 Arumenia/Nihon: Seiji, keizai, bunka, kagakuteki na kōryū / Armenia–Japan: Political, Economic, Cultural and Scientific Relations. Erevan: "Zangak-97", 2005. מדיה וקבצים בנושא יחסי ארמניה–יפן בוויקישיתוף Embassy of Japan in Armenia website Embassy of Armenia in Japan website Japan–Armenia Friendship Association Japan-Armenia Relations, משרד החוץ היפני סיראנוש גצאנחיאן, Armenia lifts visa requirements for citizens of Japan, אתר הרדיו הציבורי הארמני Embassy of the Republic of Armenia in Japan Embassy of Japan in Armenia
מיגל (סדרת טלוויזיה)

מיגל (או MÍGUEL) היא סדרת טלוויזיה ישראלית שיצרו טום סלמה ודפנה לוין, בכיכובו של רן דנקר. הסדרה עלתה לשידור ב-25 בינואר 2018 בערוץ HOT3, ומספרת את סיפורו של טום, מעצב אופנה בן 23 שטס לגואטמלה לאמץ ילד. באפריל 2018 נבחרה "מיגל" מבין 135 סדרות מכל העולם להשתתף בפסטיבל Canneseries, שם זכתה בפרס אנסמבל השחקנים הטוב ביותר. הסדרה נמכרה לשידור לערוץ הפרימיום הצרפתי +Canal. טום (רן דנקר) הוא תל אביבי צעיר בן 23, גיי, שמחליט לאמץ את מיגל, ילד בן 6 מגואטמלה. אמירה, חברתו של טום, שגם נשואה לו פיקטיבית, מלווה אותו בתהליך האימוץ. במהלך המסע של מיגל בגואטמלה טום מנסה להסתיר ממיגל את הסוד ששמר ממנו כל הזמן. העלילה נעה בין שני צירי זמן - העבר, שנת 2001, סיפור האימוץ של מיגל, וההווה, שנת 2017, כאשר מיגל הבוגר חוזר לגואטמלה כדי לחפש את אמו הביולוגית. "מיגל", במסד הנתונים הקולנועיים IMDb (באנגלית) "מיגל", באתר אידיבי "מיגל", במסד הנתונים הקולנועיים KinoPoisk (ברוסית) "מיגל", באתר מגזין HOT ביקורות: עידו ישעיהו‏, חזק ואמץ: "מיגל" לוחצת על כל הכפתורים הנכונים, באתר וואלה, 25 בינואר 2018 איתי שטרן, "מיגל": לא רק רן דנקר לא עומד בציפיות בסדרה הזאת, באתר הארץ, 26 בינואר 2018 סמדר שילוני, רן, אמץ לי ילד: "מיגל" כובשת ומעוררת מחשבה, באתר ynet, 26 בינואר 2018 וואלה! תרבות‏, הסדרה הישראלית "מיגל" נמכרה לשידור בערוץ הצרפתי +Canal, באתר וואלה, 25 ביולי 2018
בדרך לברודוויי

בדרך לברודוויי (באנגלית: Broadway Bound) הוא מחזה מאת המחזאי היהודי-אמריקאי ניל סיימון. זהו המחזה השלישי בטרילוגיית יוג'ין הסמי-אוטוביוגרפית (קדמו לו יומן חוף ברייטון וטירונות). המחזה הוצג לראשונה ב-1986 ומאוחר יותר עובד לסרט טלוויזיה. המחזה הופק בישראל על ידי תיאטרון הבימה. יוג'ין ג'רום עוזב את בית הוריו בברייטון ביץ' ועובר למנהטן. שם, בעזרת אחיו סטנלי, הוא מנסה להשתלב בתעשיית הבידור ככותב מערכונים קומיים לרדיו ולטלוויזיה. במקביל נאלץ יוג'ין להתמודד עם פירוק משפחתו על רקע היפרדות הוריו. המחזה, שבוים על ידי ג'ין סאקס, הוצג לראשונה באוניברסיטת דיוק באוקטובר 1986. בכורת המחזה בברודוויי נערכה בדצמבר 1986 בתיאטרון ברודהרסט שם הציג המחזה עד ספטמבר 1988 וירד לאחר 756 הצגות. ג'ונתן סילברמן גילם את יוג'ין ולינדה לאבין ופיליפ סטרלינג גילמו את הוריו, קייט וג'ק. ג'ייסון אלכסנדר גילם את סטנלי בעוד ג'ון רנדולף גילם את סבו של יוג'ין ופיליס ניומן גילמה את דודתו. אליזבת פרנץ החליפה את לאבין בתור קייט ומאוחר יותר הוחלפה על ידי ג'ואן ריברס. לינדה לאבין וג'ון רנדולף זכו ב-1987 בפרס הטוני ובפרס דרמה דסק על תפקידם. סרט המבוסס על המחזה הוקרן לראשונה ב-1992 ברשת ABC. קורי פרקר גילם את יוג'ין וג'ונתן סילברמן (שגילם את יוג'ין במחזה) גילם בסרט את סטנלי. אן בנקרופט וג'רי אורבך גילמו את הוריו של יוג'ין. מישל לי גילמה את דודתו ויום קרונין גילם את הסב. פול בוגרט ביים. קרונין זכה בפרס אמי על תפקידו. המחזה הועלה על ידי תיאטרון הבימה באפריל 1987 בתרגומו של דן אלמגור ובבימיו של עמית גזית. נתן דטנר גילם את יוג'ין בעוד שמעון כהן גילם את אחיו, סטנלי. ליא קניג ואברהם מור גילמו את הוריו. טובה פרדו גילמה את דודתו ושלמה בר שביט גילם את הסב. המחזה ירד ביולי 1987 לאחר 60 הצגות. Broadway Bound, IBDB John J. O'connor, Review/Television; A Simon Play Fits the Small Screen, The New York Times, ‏March 23, 1992 בדרך לברודווי, באתר ארכיון הבימה
נר-הלילה הוורוד

נר-הלילה הוורוד (שם מדעי: Oenothera rosea; באנגלית: Rose Evening Primrose) הוא צמח רב-שנתי ממשפחת נר-הלילה שמוצאו באמריקה הטרופית ממקסיקו ועד קולומביה. הצמח שעיר ולעיתים שעיר בצפיפות. גבעולו נמצא במצב בין משתרע לזקוף. שורשו עבה. צורת עליו קרובה לאליפסה וקצותיהם משוננים. פרחיו בולטים בצבעם הנע בין ורוד לורוד-סגול, ופורחים בעיקר בעונת הקיץ. הצמח התגלה לראשונה בארץ ישראל בשנות ה-70 בירושלים ובנהריה. הוא אינו נפוץ בארץ, אך בשנים האחרונות ניתן למוצאו בגינות נוי וכן בגן הבוטני בירושלים. מדיה וקבצים בנושא נר-הלילה הוורוד בוויקישיתוף נר-הלילה הוורוד, באתר ITIS (באנגלית) נר-הלילה הוורוד, באתר NCBI (באנגלית) נר-הלילה הוורוד, באתר האנציקלופדיה של החיים (באנגלית) נר-הלילה הוורוד, באתר צמח השדה נר-הלילה הוורוד, באתר צמחיית ישראל וסביבתה נר-הלילה הוורוד, באתר Tropicos (באנגלית) נר-הלילה הוורוד, באתר GBIF (באנגלית) נר-הלילה הוורוד, באתר The Plant List (באנגלית) נר-הלילה הוורוד, באתר IPNI (באנגלית) מספר תמונות של נר-הלילה הוורוד. ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
לידסקי

לידְסקי הוא שם משפחה בעל סיומת סלאבית שפירושו "בן העיר לידא" (כיום בבלארוס) או פטרונים הנגזר מהשם לידֶה (קיצור לשם לוּדוֹלף) או מטרונים הנגזר מהשם לידיה. האם התכוונתם ל... ויקטור לידסקי (אנ') – מתמטיקאי סובייטי ואוקראיני יעקב לידסקי – מוכר ספרים ומו"ל יהודי ורשאי, מחלוצי המו"לות של ספרות יידיש לורנס לידסקי (אנ') – פרופסור להנדסה גרעינית ב-MIT נירה לידסקי – שופטת ישראלית, אשתו של צבי לידסקי צבי לידסקי – עורך דין פלילי ישראלי; בעלה של נירה לידסקי Heinrich W. Guggenheimer and Eva H. Guggenheimer, Jewish Family Names and Their Origins: An Etymological Dictionary, Hoboken, N.J.: Ktav Pub. House, 1992, p. 465.
ברנדין קוקס

ברנדין קוקס (באנגלית: Brandin Cooks; נולד ב-25 בספטמבר 1993) הוא שחקן פוטבול אמריקאי המשחק בעמדת התופס בקבוצת דאלאס קאובויס מליגת ה-NFL. קוקס נולד בסטוקטון שבקליפורניה אחד מארבעה בנים של וורד ואנדראה. אביו נפטר כשקוקס היה בן שש. בשנים 2011–2013 למד באוניברסיטת המדינה של אורגון בה זכה למלגה כחבר בנבחרת הפוטבול. בשנתו השלישית רשם 1,730 ו-16 טאצ'דאונים בתפיסה בנוסף לעוד 217 יארד ושני טאצ'דאונים בריצה. באותה עונה זכה בפרס בליינטיקוף לתופס המצטיין בליגת המכללות ולנבחרת השנה במכללות. הוא ויתר על שנתו הרביעית באוניברסיטה ונרשם לדראפט ה-NFL. בדראפט ה-NFL של 2014 נבחר בסיבוב הראשון במקום ה-20 על ידי ניו אורלינס סיינטס. בעונתו הראשון השיג 550 יארד התפיסה ו-4 טאצ'דאונים (3 בתפיסה ואחד בריצה) בטרם נפצע במשחקו העשירי והושבת ליתרת העונה. בעונת 2015 הוביל את תופסי הקבוצה עם 1,138 יארד ו-9 טאצ'דאונים. בעונת 2016 רשם 1,173 יארד ו-8 טאצ'דאונים, אך מעמדו כתופס המוביל של הקבוצה התערער בעקבות הצטיינותו של הרוקי מייקל תומאס. לפני פתיחת עונת 2017 העובר בטרייד לניו אינגלנד פטריוטס בתמורה לבחירת דראפט בסיבוב הראשון. במחזור השלישי מול יוסטון טקסאנס השיג 131 יארד ושני טאצ'דאונים, כולל התפיסה המכריעה בשניות הסיום של המשחק שהסתיים בניצחון 36–33. סך הכל רשם בעונת 2017 1,082 יארד בתפיסה ו-7 טאצ'דאונים, שני בקבוצה לאחר הטייט אנד רוב גרונקובסקי. יחד עם ניו אינגלנד העפיל לראשונה לפלייאוף, בגמר ה-AFC רשם שש תפיסות ל-100 יארד וכן סחט עוד שתי עבירות ל-68 יארד נוספים בניצחון על ג'קסונוויל ג'אגוארס. בסופרבול LII סבל מזעזוע מוח ברבע השני והושבת ליתרת המשחק. לאחר עונה אחת בניו אינגלנד הועבר בטרייד ללוס אנג'לס ראמס בתמורה לבחירת דראפט בסיבוב הראשון. את עונת 2018 סיים בפעם הרביעית ברציפות עם למעלה מ-1,000 יארד כשהשיג 1,204 יארד בתפיסה ו-5 טאצ'דאונים. בסופרבול LIII הפסיד עם הראמס לניו אינגלנד פטריוטס 3–13, במשחק בו תפס 8 מסירות ל-120 יארד. בעונת 2020 הצטרף ליוסטון טקסאנס. בעונת 2023 הועבר בטרייד לדאלאס קאובויס. מעודכן לסוף עונת 2022 בעונה הסדירה: בפלייאוף: מדיה וקבצים בנושא ברנדין קוקס בוויקישיתוף ברנדין קוקס, ברשת החברתית פייסבוק ברנדין קוקס, ברשת החברתית אקס (טוויטר) ברנדין קוקס, ברשת החברתית אינסטגרם ברנדין קוקס, סרטונים בערוץ היוטיוב ברנדין קוקס, באתר התאחדות האתלטיקה הבין-לאומית ברנדין קוקס באתר ניו אינגלנד פטריוטס ברנדין קוקס באתר pro-football-reference.com ברנדין קוקס באתר אוניברסיטת המדינה של אורגון
יחסי כווית–קפריסין

יחסי כווית–קפריסין הם היחסים הדיפלומטיים שבין מדינת כווית לבין רפובליקת קפריסין. קפריסין הכירה בעצמאותה של כווית ב-1961 מיד לאחר ההכרזה עליה. ישנן קהילות של אזרחי שתי המדינות במדינה השנייה. עם פתיחת שגרירות כווית בניקוסיה, עיר הבירה של קפריסין בשנת 2011, במעמד נשיא קפריסין דימיטריס כריסטופיאס, הבטיח שגריר קפריסין לכווית שגם הגיע לפתיחה, כי היחסים בין שתי המדינות ישופרו ויתפתחו במהלך השנים הבאות וכי קפריסין מעולם לא תשכח את תרומות העתק הכוויתיות שהיא קיבלה במהלך המשבר הכלכלי שהיה לה. קפריסין מיוצגת בכווית בדרג השגרירות באמצעות שגרירות שהיא מחזיקה בכווית סיטי, בירת המדינה. כווית מיוצגת בקפריסין בדרג השגרירות באמצעות שגרירות שהיא מחזיקה בניקוסיה, בירת המדינה. CHRISTOFIAS – CYPRUS ISSUE – KUWAIT, מאורכב ב"ארכיב איז", עיתון פריקיאקי, 1 באוגוסט 2011 EMBASSY OF THE REPUBLIC OF CYPRUS IN KUWAIT
לוריין

השמות לוריין ולוריאן עשויים להתייחס למספר דברים, בפרט מקומות (כולל בדיוניים). האם התכוונתם ל... מקומות וארגונים קשורים לוריין (אוהיו) (Lorain) – עיר במדינת אוהיו שבארצות הברית לוריאן (Lorient; מבוטא "לורייה") – עיר נמל בחבל ברטאן שבצרפת לוריאן (כדורגל) (Lorient) – מועדון כדורגל צרפתי מהעיר לוריאן אחר לוריין – שם נוסף ללות'לוריין (Lothlórien), ממלכת היער הזהוב של האלפים בארץ התיכונה, בעולם הפנטזיה המתואר בספרי ג'. ר. ר. טולקין לורן (פירושונים)
Feelin' So Good

Feelin' So Good (בעברית: מרגישה כל כך טוב) הוא סינגל של הזמרת והשחקנית ג'ניפר לופז מתוך אלבום הבכורה שלה On the 6 בשיתוף הראפרים ביג פן ופאט ג'ו. השיר יצא כסינגל הרביעי מתוך האלבום ב-25 בינואר 2000, אך לא זכה להצלחה רבה בניגוד לסינגלים הקודמים. השיר הגיע אל המקום ה-51 במצעד הבילבורד הוט 100, ה-15 במצעד הסינגלים הבריטי, והשביעי בקנדה הוט 100. מילות השיר נכתבו על ידי קורי רוני לופז שון קומבס, סטיבן סטנדרט, ג'ורג לוגיוס, ביג פן ופאט ג'ו והוא הולחן על ידי סטיבן סטנדרטי, ג'ורג לוגיוס ושון קומבס שגם הפיק את השיר. בנוסף לכך, לופז הופיעה עם השיר 74 פעמים, עד היום. השיר הוא שיר מיד-טמפו היפ-הופ אשר נכתב על ידי קורי רוני לופז שון קומבס, סטיבן סטנדרט, ג'ורג לוגיוס, ביג פאן ופאט ג'ו והולחן על ידי סטיבן סטנדרט, ג'ורג לוגיוס ושון קומבס שגם הפיק את השיר. לופז הקליטה את חלקה בשיר בביתו של קומבס וגם באולפני סוני מיוזיק בניו יורק. בשיר משתתפים גם הראפרים ביג פן ופאט ג'ו אשר שיתפו פעולה אחד עם השני לעיתים קרובות. את השיר ערך ג'ים ג'ניק ועל הערבול היה אחראי צ'ארלס אלכסנדר. מבחינה לירית השיר מתאר את לופז במצב רוח טוב מבלי ששום דבר יוריד אותה למטה. על מנת לקדם את השיר הופיעו לופז ופאט ג'ו עם השיר בתוכנית סאטרדיי נייט לייב. גם ביג פאן היה אמור להופיע איתם בתוכנית אך הוא נפטר כתוצאה מהתקף לב שנבע מעודף משקל. בנוסף לשיר גם שוחרר קליפ לקידומו אשר בוים על ידי פול האנטר. במהלך הקליפ נראית לופז בשגרת יומה אשר במהלכה קוראים לה רק דברים טובים: היא מוצאת כסף על הרצפה, מבלה עם חבריה (אותם מגלמים חבריה האמיתיים של לופז במציאות) וכולי. בתחילת הקליפ ישנה גם הקדשה לביג פאן שמת זמן קצר לפני שחרור הקליפ. השיר קיבל ביקורות חיוביות ממבקרי המוזיקה ששיבחו את החזרה לשורשים של לופז. השיר לא זכה להצלחה בניגוד לשירים הקודמים מהאלבום כאשר הגיע למקום ה-51 בלבד בארצות הברית וזכה להצלחה דומה ברוב המדינות האחרות. אם כי בבריטניה השיר כן זכה להצלחה כאשר הגיע למקום ה-15 ובקנדה למקום ה-7. מידע על היצירה "Feelin' So Good" באתר מיוזיק בריינז מידע על הסינגל "Feelin' So Good" באתר מיוזיק בריינז סרטון השיר "Feelin' So Good" באתר יוטיוב "Jennifer Lopez Chart History". Billboard. נבדק ב-2018-01-27. Official Charts Company, www.officialcharts.com (באנגלית) "Jennifer Lopez Chart History". Billboard. נבדק ב-2018-01-27. Feelin' So Good - Jennifer Lopez | Songs, Reviews, Credits | AllMusic, AllMusic Jennifer Lopez Tour Statistics | setlist.fm, www.setlist.fm ARIA Charts - Accreditations - 2000 Singles, www.aria.com.au (באנגלית) "Gold & Platinum - RIAA". RIAA (באנגלית אמריקאית). נבדק ב-2018-02-05. Feelin' So Good, 2000-03-21, נבדק ב-2018-01-27 Feelin So Good, 2000-05-02, נבדק ב-2018-01-27
אגם טאהו

אגם טאהו (באנגלית: Lake Tahoe) הוא אגם מים מתוקים שנמצא בהרי הסיירה נבדה בין קליפורניה ונבדה שבארצות הברית. כשני שלישים מקו החוף שייכים לקליפורניה. גובה האגם הוא כ-1,899 מטר מעל פני הים. אזור האגם משמש כאזור נופש לתושבים משתי המדינות, רבים מחזיקים בקתה באזור, ובחורף אתרי סקי באזור מושכים גולשים רבים (הגדול והמפורסם בהם הוא "הבנלי"). משה גלעד, בין קליפורניה לנוואדה: טיול באגם טאהו, באתר הארץ, 25 ביולי 2018 Panorama of Lake Tahoe shoreline, תמונה פנורמית של אגם טאהו וחוף שלו, באתר "הדמיות פארקים" Lake Tahoe Data Clearinghouse Lake Tahoe, US EPA אגם טאהו, באתר אנציקלופדיה בריטניקה (באנגלית) ערך זה הוא קצרמר בנושא ימות ואגמים ובנושא גאוגרפיה של ארצות הברית. אתם מוזמנים לתרום לוויקיפדיה ולהרחיב אותו.
יחסי כווית–סין

יחסי כווית–סין הם היחסים הדיפלומטיים הרשמיים שבין מדינת כווית לבין הרפובליקה העממית של סין. כווית הייתה מדינת המפרץ הערבית הראשונה לכונן יחסים דיפלומטיים עם סין ב-22 במרץ 1971, אך למעשה, היו יחסים בין שתי המדינות עוד לפני כינון היחסים הפורמלי. השייח' המנוח ג'אבר אל-אחמד אל-ג'אבר א-סבאח לימים אמיר כווית, ביקר ברפובליקה העממית של סין בשנת 1965 ונפגש שם עם מספר רחב של רמי דרג, הבולט בהם הוא נשיא הרפובליקה העממית של סין, ליו שאוצ'י. במהלך השנים, יחסי כווית-סין התפתחו בצורה תמידית וחלקה ביותר, על פי משרד החוץ הכוויתי: "שתי המדינות עושות את מירב המאמצים על מנת ליצור שיתוף פעולה שיש לו הישגים פוריים בכל תחומי הדעת והכלכלה האפשריים". על פי המשרד, היחסים של כווית עם סין הם המפותחים ביותר באזור. כווית תומכת ברפובליקה העממית של סין בסכסוך "הישר-עקום" (Cross-Straight) שלה עם הרפובליקה הסינית והצביעה בעד קבלתה לאו"ם ובעד ירושתה את המושב הקבוע במועצת הביטחון של האו"ם. סין בתגובה תמכה בריבונות כווית כאשר עיראק בהנהגת סאדאם חוסיין ערערה עליה בשנת 1990, ונלחמה יחד עם כוחות הברית במלחמת המפרץ. סין תרמה רבות לשיקום כווית לאחר המלחמה, בעיקר לבתי הזיקוק שבה. כווית מיוצגת בסין בדרג השגרירות באמצעות שגרירות רשמית שהיא מחזיקה בבייג'ינג, בירת המדינה. כווית מיוצגת בסין גם בדרג הקונסולרי באמצעות קונסוליה שהיא מחזיקה בגואנגג'ואו. סין מיוצגת בכווית בדרג השגרירות באמצעות שגרירות רשמית שהיא מחזיקה בכווית סיטי, בירת המדינה. بيان سفارة دولة الكويت لدى الصين بمناسبة مرور 45 عاما على العلاقات الدبلوماسية بين البلدين, 17 ביוני 2016, משרד החוץ הכוויתי Embassy of Kuwait in China Chinese Embassy in Kuwait, אתר משרד החוץ הסיני
יחסי ליטא – סן מרינו

יחסי ליטא–סן מרינו הם היחסים הדיפלומטיים שבין רפובליקת ליטא לבין הרפובליקה המרוממת של סן מרינו. בין ליטא לסן מרינו התעוררו מגעים בתחילת שנות התשעים של המאה העשרים, מיד לאחר עצמאותה מברית המועצות והפיכתה מהרפובליקה הסובייטית הסוציאליסטית של ליטא לרפובליקה דמוקרטית ועצמאית. ליטא הכירה דה יורה בסן מרינו ב-26 באוגוסט 1991 - לא היו תנודות ביחסים שבין המדינות למשך שתים עשרה שנים. תקופת השקט נגמרה כשבשנת 2003 חתמו ליטא וסן מרינו על הסכם, הסכם זה כלל גם כינון יחסים דיפלומטיים בין שתי המדינות. סן מרינו אינה מיוצגת בליטא בשום דרג, הן בדרג השגרירות והן בדרג הקונסולרי. השגרירות המייצגת שלה בליטא נמצאת בסן מרינו העיר, בירת סן מרינו עצמה. ליטא אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת שלה בסן מרינו נמצאת ברומא, בירת איטליה. with San Marino, שגרירות ליטא באיטליה
ה'תשפ"ה

ה'תשפ"ה (5,785) ובקיצור תשפ"ה – היא שנה עברית אשר תחל ביום א' בתשרי, אור ל-3 באוקטובר 2024, ותסתיים ביום כ"ט באלול, 22 בספטמבר 2025. המולד של תשרי חל ביום חמישי, 9 שעות ו-391 חלקים. לפיכך זו שנה מסוג השא. איננה מעוברת, ואורכה 355 ימים. זו שנה שלישית לשמיטה, ושנת 9 במחזור העיבור ה-305. תקופת ניסן שבשנה זו היא תחילת שנת 17 (סימנה יזלגא) במחזור השמש ה-207. שנה זו היא שנת 1,956 לחורבן הבית, ושנת 2,336 לשטרות. מדינת ישראל תחגוג ביום העצמאות ה'תשפ"ה 77 שנות עצמאות. להלן לוח שנה עברי - גרגוריאני. בכל משבצת יומית - אות אחת או זוג אותיות לציון היום בחודש העברי, ומספר לציון היום בחודש הגרגוריאני. ערך מורחב – שנת השא שנה מסוג השא, ובה 355 ימים. שנה "פשוטה": שאיננה מעוברת ובה חודש אדר אחד. שנה "שלמה": שבה חשוון וכסלו בני 30 יום כל אחד. י"ד בניסן, ערב פסח, חל בשבת, ולכן חלים דיני ערב פסח שחל בשבת. כ"ז בניסן חל ביום שישי, ולכן יום הזיכרון לשואה ולגבורה מוקדם ליום חמישי כ"ו בניסן ה' באייר חל ביום השבת, ולכן יום העצמאות מוקדם ליום חמישי ג' באייר ויום הזיכרון לחללי מערכות ישראל מוקדם ליום רביעי ב' באייר. לוח עברי שנתי התשפ"ה - כל השנה בדף אחד - בכתובת זו אפשר להוריד בשני עיצובים שונים
מלווה

האם התכוונתם ל... מִלווה מלווה חובה – איגרת חוב שהמדינה מחייבת את תושביה לרכוש ממנה, כדרך פחות חמורה מאשר מס, למימון תקציב המדינה מלווה קצר מועד (מק"ם) - איגרת חוב ממשלתית המונפקת על ידי בנק ישראל לציבור לתקופה של עד שנה אחת מַלווה מלווה בריבית – אדם המלווה את כספו לאחרים בתמורה לריבית המשולמת לו מלווה של מוצא אחרון – אחד מתפקידיו של הבנק המרכזי, שעה שקיימת בהלת משיכות ולקוחותיו של בנק מסוים מחליטים למשוך את כל הכספים מחשבונותיהם בבת אחת מְלווה מלווה מוזיקלי – ראו ליווי מוזיקלי (אנ') מלווה מלכה – כינוי לסעודה שנוהגים, על פי ההלכה, לאכול במוצאי שבת, ובה מלווים את שבת המלכה בצאתה בשירה ובסעודה מלווה מלכה (תוכנית רדיו) – תוכנית רדיו של "קול ישראל" ששודרה במוצאי שבת ופנתה לציבור החרדי מאלווה – אזור היסטורי בהודו ליווי
יחסי בוטסואנה – קוריאה הצפונית

יחסי בוטסואנה–קוריאה הצפונית מתייחסת למערכת היחסים הנוכחית וההיסטורית בין רפובליקת בוטסואנה לבין קוריאה הצפונית. כיום למדינות אין שגרירויות אחת אצל השנייה מאז השעיית היחסים הדיפלומטיים בין שתי המדינות בפברואר 2014. שתי המדינות החלו את קשריהן הדיפלומטיים ב-27 בנובמבר 1974, במהלך המלחמה הקרה. הנשיא הראשון של בוצואנה, הנשיא סרטסה קחאמה, ביקר במדינה בפיונגיאנג בין ה-9 ל-13 באוגוסט 1976. במהלך הביקור נפגשו הוא ואשתו עם קים איל-סונג, שארגן סעודה עבורם. על פי הדיווחים, קחאמה הפתיע את מארחיו כששיחק ביליארד, בשלב מסוים, על פני שולחן הביליארד, בתנוחה מגושמת. בתחילת שנות ה-80 הוזמנו כמה מדריכי אמנויות לחימה צפון קוריאנים כדי להכשיר את שירות המשטרה של בוטסואנה בלחימה לא חמושה. הצפון קוריאנים עזבו את בוצואנה זמן קצר אחרי שהם הגיעו, כנראה בגלל הסתה של השוטרים נגד הממונים עליהם, וניסו לשכנע אותם לחפש צורה דמוקרטית יותר של עבודת המשטרה. בשנת 2013, ממשלת בוטסואנה השעתה את שיתוף הפעולה הבילטראלי עם קוריאה הצפונית בשל חשש ממצב זכויות האדם במדינה. ב-20 בפברואר 2014 היא המשיכה בדרך זו, תוך סיום מלא של כל היחסים הדיפלומטיים והקונסולריים עם קוריאה הצפונית בעקבות דו"ח של ועדת החקירה של האו"ם לזכויות האדם בצפון קוריאה, מה שהפך את בוטסואנה למדינה האפריקאית הראשונה שמכירה, דה-יורה, בקוריאה הדרומית כממשלה הלגיטימית היחידה של קוריאה. אך למרות זאת, ביטאה בוטסואנה את "אהדת הלב" עם העם הצפון קוריאני. באוקטובר 2015, כאשר הנשיא איאן חמה היה בסיאול, הוא התראיין לחדשות והצהיר כי אין להם עניין ביחסים הדיפלומטיים עם קוריאה הצפונית עוד, בהתייחסו להפרת זכויות האדם ולסכנה לשלום במזרח על ידי הדיקטטורה הצבאית. נוסף על כך, נשיא פרו-דמוקרטי זה גינה את פקידי הממשל של קוריאה הצפונית. "מנהיגי הצפון חיים כאילו בתקופת האבן", הביע חמה את דעתו על המדינה הידועה לשמצה בהפרות זכויות אדם.
האקדמיה הרוסית לטלוויזיה

קרן האקדמיה הרוסית לטלוויזיה (ברוסית: Академия российского телевидения, או Фонд «Акаде́мия росси́йского телеви́дения», בקיצור: Фонд «АРТ») הוא מוסד ללא כוונת רווח המאגד את האינטרסים של מפיקי ושדרני הטלוויזיה הרוסית. הארגון הוקם בשנת 1994 בשם "הקרן הרוסית לפיתוח הטלוויזיה" (ברוסית: Российский фонд развития телевидения, РФРТ). משנת 2001 נושאת את שמה הנוכחי. האקדמיה היוותה לגוף המארגן של פרסי "TEFI" (בשנים 1994 - 2011), שהיה הפרס השנתי על ההישגים הגבוהים ביותר בתחום הטלוויזיה. האקדמיה מספקת תמיכה עבור העיתונאים שכותבים אודות טלוויזיה, "מועדון עיתונאי הטלוויזיה" (Клуб телепрессы). נשיא האקדמיה הנוכחי הוא אלכסנדר אקופוב (מדצמבר 2013). משנת 1995 ועד ה-5 נובמבר 2008 עמד בראשה ולדימיר פוזנר, לאחר מכן — מיכאל שבידקוי. המנהל הכללי הוא — אטרי לבייבה (מה-1 דצמבר 2011). בדצמבר 2010 האקדמיה כללה 555 חברים. נכון לשנת 2017 חברים באקדמיה 70 איש. הארגון נוסד בשם הקרן הרוסית לפיתוח הטלוויזיה (Российский фонд развития телевидения, РФРТ) ב-1994 ביוזמת חברות הטלוויזיה המובילות במדינה (ORT, VGTRK, NTV, TV-6, VID ואחרים) לצורך הקמת פרס "TEFI". משנת 2001 הארגון נושא את השם "קרן האקדמיה הרוסית לטלוויזיה". מאז 2001, הקרן מספקת תמיכה לאיגוד העיתונאים שכותבים על טלוויזיה, "מועדון עיתונאי הטלוויזיה". מדי שנה, בסוף העונה, במשרדי הקרן נערך טקס הענקת פרסי ותעודות "מועדון עיתונאי הטלוויזיה" במספר קטגוריות. נכון לאוקטובר 2013, המייסדים של האקדמיה הם: חברת "הערוץ הראשון"; חברת הטלוויזיה "TV Center"; ערוץ הטלוויזיה "דומשני"; חברת "TV-REN"; חברת "רשתות תחנות הטלוויזיה" (CTC); חברת "מטאו-TV"; התאחדות  שדרני הטלוויזיה; בית ההוצאה לאור "מדיה פארק"; חברת "VID"; חברת "זכויות יוצרים בטלוויזיה" ("ATV"); חברת השידור "פטרבורג"" (ערוץ 5); חברת ProfMedia; "מיר"; ערוץ "רוסיה היום"; ערוץ הטלוויזיה "זבזדה"; קבוצת "הריבוע האדום"; ערוץ הטלוויזיה "פרץ" (Perets). אתר האינטרנט הרשמי של האקדמיה הרוסית לטלוויזיה (ברוסית) "Фонд «Академия российского телевидения» объявляет первый всероссийский зональный конкурс «ТЭФИ — Регион» 2002". Информационный портал «Кемеровская область». אורכב מ-המקור ב-2014-11-10. נבדק ב-2018-01-27. "По итогам заседания Совета учредителей Фонда «Академия российского телевидения»". Фонд «Академия российского телевидения». Светлана Феоктистова. "Выборы президента". Газета «Взгляд». "Гендиректором Фонда «Академия российского телевидения» назначена Этери Левиева". Федеральное агентство по печати и массовым коммуникациям. 2011-12-01. נבדק ב-2013-11-10. "Гендиректор фонда «Академия российского телевидения» погибла в Москве". РИА Новости. "Фонд «АРТ» завершил формирование нового состава Академии Российского телевидения в 2010 год". Роспечать. Чуткова, Виктория. "Маленькая «ТЭФИ»: Телекритики вручают свои призы". «Новая газета», № 89. אורכב מ-המקור ב-2012-05-03. נבדק ב-2018-01-27. "«Клуб телепрессы» 2012". Фонд «Академия российского телевидения». אורכב מ-המקור ב-2013-12-31. נבדק ב-2018-01-27. Цветкова, Вера. "В 12-й раз прошла ежегодная церемония вручения приза «Клуба телепрессы»". Независимая газета.